31/07/2012 | Administración LocalMunicipal
Cedeira
Aprobación definitiva de ordenanzas reguladoras de prezos públicos: servizo de axuda no fogar e actividades deportivas e culturais

Polo Concello Pleno, en sesión celebrada o 29 de maio de 2012, aprobouse provisionalmente a modificación da Ordenanza reguladora do prezo público dos usuarios do servizo de axuda no fogar, e a aprobación da Ordenanza reguladora do prezo público de actividades deportivas e culturais do concello de Cedeira. O acordo de aprobación provisional publicouse no BOP 107 de 7 de xuño de 2012, sen que se tiveran presentado reclamacións fronte a elas, polo que segundo o acordo plenario, enténdese definitivamente aprobadas as novas ordenanzas. En cumprimento do previsto na lexislación vixente publícase como anexos os textos íntegros das ordenanzas aos efectos da súa entrada en vigor. Cedeira, 20 de xullo de 2012 Yesica Bernard Albinarrate Guobadia O Alcalde, De conformidade co previsto no artigo 117, en relacion co artigo 41. b do Texto Refundido da Lei de facendas locais, aprobado por Real decreto lexislativo 2/2004 de 5 de marzo, este Concello establece o prezo publico pola utilizacion do servizo de axuda no fogar (SAF). Están obrigados ó pagamento do prezo publico regulado mediante a presente Ordenanza as persoas usuarias do servizo de axuda no fogar segundo o establecido no Regulamento de réxime interno do servizo de axuda no fogar do Concello de Cedeira e a Orde do 22 de xaneiro de 2009 pola que se regula o servizo de axuda no fogar da Comunidade Autónoma Galega. Considerase persoa usuaria aquela para a cal se solicita o servizo. No caso de intervención con familias, entenderase como persoa usuaria titular un dos membros adultos da unidade de convivencia responsables dos menores que poidan forman parte dela ó marxe que respondan solidariamente do pago do prezo público todos os adultos que formen parte da mencionada unidade familiar. Se o/a beneficiario/a carecera da capacidade de obrar, dita obriga recaerá sobre quen ostente a súa representación legal ou ostente a condición de gardador. Para a determinación da capacidade económica das persoas usuarias do servizo terase en conta o establecido no artigo 17 da Orde do 22 de xaneiro de 2009, reguladora do SAF para a Comunidade Autónoma de Galicia e o contemplado no artigo 15 do Regulamento interno do SAF do Concello de Cedeira. Para os efectos do cálculo da capacidade económica estarase a regulación da orde de 22 de xaneiro de 2009, tendo en conta que para a aplicación das tarifas tomarase como referencia o indicador publico de rendas de efectos múltiples (IPREM) en termos anuales de 14 pagas, e a incorporación do valor do patrimonio segundo establece a Orde de 22 de xaneiro de 2009. No computo da renda ou do patrimonio terase en conta os datos correspondentes á ultima declaración fiscal dispoñible e os datos catastrales do que se dispoña. Para a actualización da información relativa á capacidade económica, as persoas usuarias do servizo, presentarán, antes do final de septembro de cada ano, xustificación documental actualizada das circunstancias socioeconómicas a ter en conta para a avaliación da capacidade económica. Para os supostos nos que non proceda a exención no prezo público a achega, en todo caso respectará os limites establecidos no Decreto 99/2012, do 16 de marzo, polo que se regulan os servizos sociais comunitarios e o seu financiamento, segundo as tarifas contidas nas táboas de copagamento da presente Ordenanza. Esta táboa de copagamento aplicarse a tódolos servizos complemetarios do servizo de axuda no fogar, enténdase fisioterapia, podoloxía, etc., no caso de non estar suxeitos a convenio ou ordenanza especifica. O porcentaxe de copago revisaranse anualmente, para o que a persoa usuaria achegará a documentación que lle sexa requirida oportunamente. Aos efectos previstos para a aplicación das tarifas do artigo 4, establecese o prezo da hora da prestación do servizo en 18,00 €. O custo da hora poderase revisar anualmente en función do custo do servizo. Exclusivamente para o caso de servizos prestados en días festivos, o prezo da hora será de 36,00 € A obriga do pagamento do prezo publico pola prestación do servizo regulado nesta ordenanza, nace desde que se inicia a prestación do servizo de axuda no fogar ou servizos complementarios. As liquidacións de prezos practicaranse mediante recibo das horas asignadas, por meses naturais vencidos, pagándose cada un nos 10 primeiros días naturais do mes seguinte o da prestación do servizo, e en función das horas asignadas ó usuario. En caso de axuste en función das horas previstas e as reais prestadas, o importe regularizarase o mes seguinte. O pago efectuarase mediante cargo na conta corrente ou cartilla de aforros do/a solicitante, que deberá indicar no modelo oficial de solicitude. No caso de que a capacidade económica da persoa usuaria sexa igual ou inferior ó indicador público de rendas de efectos múltiples (IPREM 14 pagas), quedará exenta da obriga de participar no custo do servizo. Para o non previsto na presente Ordenanza, se estará ó establecido na Decreto 99/2012, do 16 de marzo, polo que se regulan os servizos sociais comunitarios e o seu financiamento, e demáis normativa aplicable. Queda derrogada a Ordenanza fiscal reguladora da taxa pola prestación do servizo de axuda no fogar do Concello de Cedeira publicado no BOP núm.190 do 19 de agosto de 2000. Esta Ordenanza entrará en vigor unha vez transcurridos quince días dende a súa publicación íntegra no Boletín Oficial da Provincia, segundo o dispuesto nos artígos 70.2 e 65.2 da Lei 7/1985, Reguladora das Bases del Réxime Local permanecendo en vigor ata a súa modificación ou derogación expresas. De conformidade co previsto no artigo 117, en relación co artigo 41. b do Texto Refundido da Lei de facendas locais, aprobado polo Real decreto lexislativo 2/2004 de 5 de marzo, este Concello establece o prezo público pola realización de actividades culturais e deportivas organizadas polo Concello de Cedeira non suxeitas a outra taxa ou prezo público. Están obrigados ao pagamento as persoas usuarias das actividades culturais e deportivas obxecto da presente ordenanza. Se o usuario carecera da capacidade de obrar, dita obriga recaerá sobre quen ostente a súa representación legal ou ostente a condición de gardador. O prezo público establécese en función das seguintes tarifas: A obriga do pagamento do prezo público iníciase coa prestación do servizo deportivo ou cultural obxecto da presente ordenanza. No obstante, esixirase o depósito previo do seu importe nas entidades bancarias que sinale o Concello, e sempre antes de iniciar a actividade. Únicamente procederá a devolución do importe aboado, a solicitude do interesado, cando por causas non imputables ao obligado ao pagamento, non se preste o servizo ou se realice a actividade. No caso de existir varias solicitudes para a mesma actividade daráse preferencia aos empadroados no Concello de Cedeira. Non se prevén exencións nin bonificacións na presente Ordenanza, agás as previstas expresamente en normas de rango legal. Esta Ordenanza entrará en vigor unha vez transcorridos quince días dende a súa publicación íntegra no Boletín Oficial da Provincia, segundo o disposto nos artigos 70.2 e 65.2 da Lei 7/1985, Reguladora das Bases do Réxime Local permanecendo en vigor ata a súa modificación ou derogación expresas.